**Juhtumi analüüs**

**Lugege läbi juhtum ja proovige vastata küsimustele.**

|  |
| --- |
| Vahetund on lõppemas. Õpetajat pole veel klassiruumis, küll aga on seal õpilased. Kõik istuvad juba kenasti omadel kohtadel. Äkki hüppab Saara enda koha pealt püsti ja tormab kibekähku tahvli ette ja esitab valjuhäälselt kõikidele küsimuse: „Tõstke käsi, kes on Simoni sõber?“. Ükski käsi ei tõuse… Simon istub nukra moega vaikselt enda pingis. Õpetaja tuleb klassi, keegi sellest juhtumist õpetajale ei räägi ja tund algab. Simon aga ei suuda tunnis kaasa töötada, sest juba teist nädalat on Saara oma kaaslastega teda klassikaaslaste ees erinevatel viisidel alandada püüdnud. |

**Juhtumite arutelu toetavad küsimused:**

|  |
| --- |
| 1. Kas antud juhtumis on midagi **valesti**? Kas märkate mõnda probleemi? Mis see on? |
| 2. **Kes** on antud juhtumiga seotud? Millised **osapooled** on juhtumiga seotud? Kuidas need inimesed/osapooled võivad ennast tunda? Soovi korral võtke appi emotsioonikaart (vaata lõpus). |
| 3. Mida tuleks ette võtta? Pakkuge välja erinevaid **lahendusi** ja arutage, millised võiksid olla nende **tagajärjed**/tulemused. |
| 4. Kas selline asi võiks juhtuda ka **sinuga**? Kuidas end tunneksid ja kuidas käituksid, kui oleksid ise üks osapooltest antud juhtumis? |
| 5. Arutlege suures ringis. Millised on võimalikud lahendused antud juhtumile? |

